
ประกาศองค์การบริหารส่วนตำบลนาโต๊ะหมิง
เรื่อง  การจ่ายเงินประโยชน์ตอบแทนอื่นเป็นกรณีพิเศษ ประจำปีงบประมาณ พ.ศ. ๒๕๕๕
.............................................................


ตามที่คณะกรรมการพนักงานส่วนตำบล (ก.อบต.จังหวัดตรัง) ในการประชุมครั้งที่ ๖/๒๕๕๗ เมื่อวันที่ ๑๐ มิถุนายน ๒๕๕๗ ได้เห็นชอบให้องค์การบริหารส่วนตำบลนาโต๊ะหมิง มีสิทธิ์ได้รับเงินประโยชน์ตอบแทนอื่นเป็นกรณีพิเศษประกอบกับ หนังสือกระทรวงมหาดไทย ด่วนที่สุด     ที่ มท ๐๘๐๙.๓/ว ๒๕ ลงวันที่ ๙ มีนาคม ๒๕๔๙ เรื่องการกำหนดประโยชน์ตอบแทนอื่นเป็นกรณีพิเศษสำหรับข้าราชการหรือพนักงานส่วนท้องถิ่น ข้อที่ ๕ ให้องค์กรปกครองส่วนท้องถิ่นแต่งตั้งคณะกรรมการพิจารณาจ่ายเงินประโยชน์ตอบแทนอื่นเป็นกรณีพิเศษ  นั้น


ในการนี้ องค์การบริหารส่วนตำบลนาโต๊ะหมิง จึงได้ออกคำสั่งที่ ๒๓๑/๒๕๕๗       ลงวันที่ ๑๓ มิถุนายน ๒๕๕๗ เรื่อง แต่งตั้งคณะกรรมการพิจารณาจ่ายเงินประโยชน์ตอบแทน       เป็นกรณีพิเศษ และคำสั่งที่ ๒๓๒/๒๕๕๗ ลงวันที่ ๑๖ มิถุนายน ๒๕๕๗ เรื่อง ให้พนักงานส่วนตำบล ลูกจ้างประจำ และพนักงานจ้างได้รับเงินตอบแทนอื่นเป็นกรณีพิเศษ ประจำปีงบประมาณ พ.ศ. ๒๕๕๕ โดยองค์การบริหารส่วนตำบลนาโต๊ะหมิงได้ดำเนินการเบิกจ่ายเงินประโยชน์ตอบแทนอื่นเป็นกรณีพิเศษตามหลักเกณฑ์ดังกล่าว
จึงประกาศให้ทราบโดยทั่วกัน
ประกาศ  ณ  วันที่  ๓  ตุลาคม  พ.ศ. ๒๕๕๗
ประสพ ทองย้อย

